Армин Ван Бюрен

** Армин Ван Бюрен **(нидерл. Armin van Buuren; нидерл. оқылуы [ˈɑrmɪn vɑn ˈbyːrə(n)]; 1974 жылы 25 желтоқсанда, Лейден, Нидерландыда туған) – нидерландтық музыкант, диджей және продюсер. Транс стилінде музыка ойнайды. DJ Mag журналы оны әлемдегі №1 диджей болып 2007–2012 таныды . Ал DJ Magazine журналының версиясы бойынша ол әлемдегі №1 диджей болып 5 рет атанды: 2007–2010 және 2012 . 2001 жылдан бастап Армин өзінің жеке A State of Trance(қысқаша ASOT) деп аталатын, бір жұмада 20 млн тыңдаушы жинайтын, 26 елге таралатын радио-шоуының жүргізушісі бола бастайды . Электронды музыканы жазатын ірі лейбл Armada Music-ті құрған адамдардың бірі. Оның 2008 жылы шыққан музыкалық жинағы  «Imagine» Нидерландтық чартта №1 орын алып, Армин чарттың тарихындағы ең бірінші диджей аталды.

## Өмірбаяны
Армин Нидерланд елінің Лейден қаласында дүниеге келді, бірақ Koudekerk aan den Rijn(Рейн жағасындағы салқын шіркеу) деп аталатын ауданында өсті.
Армин музыкамен айналысатын отбасыда дүниеге келді, сондықтан ол кішкентай кезінен бастап музыкаға құмар болып өсті. Оған француз композиторы Жан-Мишель Жарр шабыт берді. Армин 10 жаста болғанда анасы компьютер ұтып алды да, баланың қызығушылығы пайда болады. Ол музыка өндіретін компьютерлік бағдарламаларды игере бастады. Музыканы 14 жаста өндіре бастаса, 16 жасында алғашқы семплерін сатып алады. Бірінше ремиксін жазып, оны болашақта мансапына үлкен ықпал ететін Бен Либрандқа жолдайды.

Ван Бюрен мектепте оқыған кезде сабаққа әкесінің велосипедін, плеермен сүйікті электронды музыкасын тыңдай отырып, айдап барғанды жақсы көрген.  «Мен жолда әдемі электронды музыканы тыңдағанды ұнаттым. Бұл маған қиялыммен жанасуға мүмкіндік берді. Мен ғажайып музыканың фонында ойландым, армандадым» – Арминнің голландық радиостанция Radio 538 берген сұқпатынан үзінді.

1995 жылы Армин Лейден университетіне, құқықтану бөліміне оқуға түседі.

Арминның ең алғашқы релизі  «Push» болды. Оған табыс әкелген, «Cyber Records» лейблінде шығарылған сингл  «Blue Fear» британдық чартқа кірді. Осы лейбл атынан, кейін 1999 жылдың жазында Ибицада күшті әсер еткен «Communication» синглі шығып, 2000 жылы британдық чартта 18 орын алды. Табысына Армин қазіргі заман техникасына сай жабдық сатып алады.

1999 жылдың басында «United Recordings» біріге отырып «Armind» лейблін құрады. «Gig» атымен Арминның синглі «One» компанияның бірінші релизі болып табылады. Лейблдің үшінші релизі арқасында Армин оны аяғына тұрғызады.

«Black Hole Recordings» лейблінде Tiësto-мен біріге отырып «Wonder Where You Are?» («Major League» атымен) және Eternity («Alibi» атымен) синглдарын шығарды. Кейін, System F-пен бірігіп Армин Exhale синглін де жазады.

2010 жылдың 10 қыркүйегінде Арминның төртінші альбомы «Mirage» жарық көрді. Қолдау ретінде ол «Armin Only. Mirage» атты әлемдік тур өткізіп, 15 елді аралап шығады. Бірінші шоу 13 қарашада голландық Утрехтте, 4 желтоқсанда Киевте, 31 желтоқсанда Мельбурнде, 12 ақпанда Санкт-Петербургте және 6 мен 7 мамырда Мәскеуде өтті.

## Жеке өмірі
2009 жылдың 17 қыркүйегінде Армин Голландияның Вассенаар қаласында Эрика ван Тиельге үйленеді. Олар Крит аралында, демалыс кезінде танысқан болатын. 2011 жылдың 12 қаңтарында Армин Twitter-де Эриканың жүктілігі туралы хабарлады. 24 шілдеде дүниеге оның қызы Фенна келеді, осы туралы Армин Twitter-де жазады. 2013 жылдың 17 қаңтарында Армин Эриканың жүкті екенін, жазда екінші рет әке болатынын айтады.

## Дискографиясы

### Студиялық альбомдары
* «76» (2003)
* «Shivers» (2005)
* «10 Years» (2006) *(Арминның 10 жылдық мансабының ең таңдаулы өлеңдері мен ремикстерінің жинағы)*
* «Imagine» (2008)
* «» (2009)
* «Mirage» (2010)
* «» (2011)
* «» (2011)
* «Intense» (2013)
* «Embrace» (2015)

### Жинақтары

## Дереккөздер